CELEX: 32010D0271
Language: bg
Date: 2010-05-11 00:00:00
Title: 2010/271/ЕС: Решение на Комисията от 11 май 2010 година за изменение на приложение II към Решение 2008/185/ЕО по отношение на включването на Ирландия в списъка на регионите, в които действа одобрена национална програма за контрол на болестта на Ауески (нотифицирано под номер C(2010) 2983) (текст от значение за ЕИП)

12.5.2010   
            
            
               BG
            
            
               Официален вестник на Европейския съюз
            
            
               L 118/63
            
         РЕШЕНИЕ НА КОМИСИЯТА
   от 11 май 2010 година
   за изменение на приложение II към Решение 2008/185/ЕО по отношение на включването на Ирландия в списъка на регионите, в които действа одобрена национална програма за контрол на болестта на Ауески
   (нотифицирано под номер C(2010) 2983)
   (текст от значение за ЕИП)
   (2010/271/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално член 9, параграф 2 от нея,
   като има предвид, че:
   
               (1)
            
            
               Директива 64/432/ЕИО определя правилата, приложими за търговията с говеда и свине в Общността. В член 9 от посочената директива са определени критериите за одобряване на задължителните национални програми за борба с определени заразни болести, включително и с болестта на Ауески.
            
         
               (2)
            
            
               Решение 2008/185/ЕО на Комисията от 21 февруари 2008 г. относно допълнителни гаранции при търговията със свине в Общността по отношение на болестта на Ауески и относно критериите за предоставяне на информация за тази болест (2) въвежда допълнителни гаранции при придвижването на свине между държавите-членки. Тези гаранции са свързани с класификацията на държавите-членки според техния статус спрямо болестта.
            
         
               (3)
            
            
               В приложение II към Решение 2008/185/ЕО са изброени държавите-членки или регионите от тях, в които действат одобрени национални програми за контрол на болестта на Ауески.
            
         
               (4)
            
            
               Ирландия представи на Комисията документация по отношение на своя статус спрямо болестта на Ауески. От няколко години в Ирландия се изпълнява национална програма за контрол на болестта на Ауески.
            
         
               (5)
            
            
               Комисията разгледа представената от Ирландия документация и установи, че националната програма за контрол в тази държава-членка отговаря на критериите, заложени в член 9, параграф 1 от Директива 64/432/ЕИО. В съответствие с това Ирландия следва да бъде включена в списъка от приложение II към Решение 2008/185/ЕО.
            
         
               (6)
            
            
               За по-голяма яснота е необходимо във вписването за Испания в списъка от приложение II към Решение 2008/185/ЕО да бъдат направени някои малки изменения.
            
         
               (7)
            
            
               Поради това приложение II към Решение 2008/185/ЕО следва да бъде съответно изменено.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Решение 2008/185/ЕО се заменя с текста на приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 11 май 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ 121, 29.7.1964 г., стр. 1977/64.
   
      (2)  ОВ L 59, 4.3.2008 г., стр. 19.
   
      ПРИЛОЖЕНИЕ
      
         
            „ПРИЛОЖЕНИЕ II
            
               Държави-членки или региони от тях, в които действат одобрени програми за контрол на болестта на Ауески
            
            
                        ISO код
                     
                     
                        Държава-членка
                     
                     
                        Региони
                     
                  
                        BE
                     
                     
                        Белгия
                     
                     
                        Всички региони
                     
                  
                        ES
                     
                     
                        Испания
                     
                     
                        Територията на автономните области Galicia, País Vasco, Asturias, Cantabria, Navarra, La Rioja
                        Територията на провинциите León, Zamora, Palencia, Burgos, Valladolid и Ávila в автономната област Castilla y León.
                        Територията на провинцията Las Palmas в автономната област Канарски острови
                     
                  
                        HU
                     
                     
                        Унгария
                     
                     
                        Всички региони
                     
                  
                        IE
                     
                     
                        Ирландия
                     
                     
                        Всички региони
                     
                  
                        IT
                     
                     
                        Италия
                     
                     
                        Провинция Bolzano
                     
                  
                        UK
                     
                     
                        Обединено кралство
                     
                     
                        Всички региони в Северна Ирландия“